jkorsvik/nowiki_second_scrape_merged huggingface dataset:
United Methodist Church

United Methodist Church er det største metodistiske kirkesamfunn i verden, og har rundt 14 millioner medlemmer verden over. Kirkesamfunnet er representert i blant annet Skandinaviske metodistkirker. Kirken er representert i World Methodist Council.


== Bakgrunn ==
Flere metodistsamfunn gikk sammen om å bli forent på slutten av 1800-tallet. I 1939 ble The Methodist Church dannet, ved en sammenslåing av Methodist Episcopal Church, The Methodist Episcopal Church South og The Methodist Protestant Church. I 1968 gikk The Methodist Church sammen med Evangelical United Brethren, og den nåværende United Methodist Church ble offisielt dannet i Dallas i Texas.


== Organisasjon ==
United Methodist Church er organisert med biskoper, pastorer og diakoner, som vanligvis har gjennomgått en form for opplæring. Både menn og kvinner kan ha alle disse vervene. De nordiske landene og Baltikum utgjør et bispdømme i kirken.


== Medlemskap ==
Kirken opererer med tre grader av medlemskap. 

En som skal regnes for fullt medlem, har blitt døpt som barn, og må også som voksen komme med en erklæring ved en offentlig kunngjøring i en menighet.
En som har blitt døpt som barn og fortsatt er medlem, med ikke har kommet med noen slik bekreftelse, blir også regnet med i medlemsantallet.
En som ikke er døpt i kirken, kan være med i en del av kirkens arbeid. De blir regnet som tilknyttet kirken, men de tas ikke med i medlemsantallet.


== I Norge ==

I Norge teller Metodistkirken 13 000 medlemmer (2006) i omkring 50 metodistkirker.
Metodistkirken i Norge har inngått en avtale med Den norske kirke om at de to kirkene skal godta hverandres embeder, dåp og nattverd.


== Eksterne lenker ==
(en) Offisielt nettsted 
(en) United Methodist Church – kategori av bilder, video eller lyd på Commons
Marieberg

Marieberg er en bydel på øya Kungsholmen i Stockholms innerstad.
Marieberg tilhører Kungsholmen stadsdelsområde. Den ligger vest for Fridhemsgatan/Norr Mälarstrand, sør for Drottningholmsvägen og øst for Essingeleden/Viktor Rydbergs gata. 
Bydelen mangler tunnelbanestasjon, men det er kort avstand til stasjonen Thorildsplan i Kristineberg. Området trafikkeres av mange busser.
Bagger

Bagger er et dansk etternavn.


== Personer ==
Erik Bagger (f. 1949), en dansk industridesigner.
Hans Bagger (1646 – 1693), en dansk teolog, prest og biskop.
Stein Bagger (f. 1967), en bedrageridømt dansk forretningsmann, administrerende direktør for det danske firmaet IT Factory.
Chandigarh

Chandigarh er en by i India og hovedstaden i de nordlige delstatene Punjab og Haryana. Chandigarh er fra 1966 forbundsterritorium. Byen er lokalisert 200 km nordvest for Delhi og omfatter et areal på 114 km² med 900 900 innb. (2001). Chandigarh var bare en landsby da det 1950 ble vedtatt å bygge en ny statshovedstad der for de to delstatene. Punjab mistet sitt historiske sentrum, Lahore, som ved grenseendringer tilfalt Pakistan. Chandigarh har et universitet, Punjab University. 
Byen ble grunnlagt i 1952, og byplanen er utarbeidet av Le Corbusier i samarbeid med indiske planleggere, og er basert på prinsippet med selvforsynte boligstrøk. Rundt byen ligger et 8 km bredt grønt belte.


== Referanser ==


== Eksterne lenker ==
Offisielt nettsted 
(en) Chandigarh – kategori av bilder, video eller lyd på Commons
Crash Test Dummies

Crash Test Dummies er en canadisk musikkgruppe dannet i Winnipeg i 1989. Medlemmer i gruppen er Brad Roberts (gitar, sang), Ellen Reid (sang), Benjamin Darvill (mandolin), Dan Roberts (bass), og Mitch Dorge (trommer). De er mest kjent for hitlåten «Mmm Mmm Mmm Mmm» (1993). 


== Diskografi ==
The Ghosts that Haunt Me (1991)
God Shuffled His Feet (1993)
A Worm's Life (1996)
Give Yourself a Hand (1999)
I Don't Care That You Don't Mind (2001)
Jingle All The Way (2002)
Puss 'n' Boots (2003)
Songs of the Unforgiven (2004)
Oooh La La  (2010)


== Eksterne lenker ==
Offisielt nettsted 
(en) Crash Test Dummies – kategori av bilder, video eller lyd på Commons 
(en) Crash Test Dummies på Internet Movie Database 
(en) Crash Test Dummies på Apple Music 
(en) Crash Test Dummies på Discogs 
(en) Crash Test Dummies på MusicBrainz 
(en) Crash Test Dummies på Spotify 
(en) Crash Test Dummies på Songkick 
(en) Crash Test Dummies på Last.fm 
(en) Crash Test Dummies på AllMusic 
Crash Test Dummies på Twitter 
Crash Test Dummies på Facebook 
Crash Test Dummies på Facebook 
Crash Test Dummies på Instagram 
Crash Test Dummies på YouTube
Live (andre betydninger)

Live kan referere til:

Live, kvinnenavn
Liv, «i live», levendeInnen musikkLive (band)
Konsertalbum – Konsertalbum
Live (album), konsertalbum av AC/DC.
Live (Alice in Chains), musikkalbum av Alice in Chains.AnnetDirektesending
Laiv, levende rollespill
Britta Johansson Norgren

Britta Johanna Helena Johansson Norgren (født 30. mars 1983 i Bälinge i Uppsala) er en svensk tidligere langrennsløper. Fra 2014 til hun la opp i 2022 satset hun på Ski Classics der hun fikk seks sammenlagtseire.


== Karriere ==
Hun deltok under OL i 2006 i Torino, med ellevteplass på 10 km som sitt beste resultat. Hun var med på stafettlaget, der Sverige endte på fjerdeplass. I sprinten ble hun slått ut i kvartfinalen.
Hennes beste individuelle plassering i verdenscupen er to fjerdeplasser i sprint i 2013, men i stafett har hun to verdenscupseire fra 2007.
Hun vant Ski Classics sammenlagt sesongen 2015/16, 2016/17, 2017/18, 2018/19 og 2019/20. Hun vant også Visma Nordic Trophy Women i Ski Classics sesongen 2016/17. I La Diagonela i januar 2021 fikk hun frostskader, og sesongen 2021 ble ødelagt.Hun avsluttet langrennskarrieren etter å ha vunnet Ski Classics 2021/22.


== Resultatoversikt ==


=== Podiumplasser i verdenscupen lag ===


=== Resultater i verdenscupen sammenlagt ===


=== Seire i verdenscupen i rulleski ===


=== Seire i Worldloppet ===


=== Seire i Ski Classics-renn ===


=== Resultater i Ski Classics sammenlagt ===


== Referanser ==


== Eksterne lenker ==
(en) Britta Johansson Norgren – Olympics.com 
(en) Britta Johansson Norgren – Olympic.org 
(en) Britta Johansson Norgren – Olympedia 
(en) Britta Johansson Norgren – Sports-Reference (OL-resultater – arkivert) 
(sv) Britta Johansson Norgren – Sveriges olympiske komité 
(en) Britta Johansson Norgren – FIS (langrenn) 
Visma Ski Classics - Britta Johansson Norgren
Tord Bertinussen

Tord Magne Bertinussen, (født 18. august 1956) er mest kjent fra NRK der han har arbeidet siden 1979. 
Han var i flere år i NRK TV-sporten før han i 1998 begynte i NRK Nordland igjen. Han er opprinnelig fra Kjerringnes i Sortland. Bertinussen fikk Kringkastingsrådets hederspris for beste reportasje 2006 etter sin performance under Landskytterstevnet i Målselv i Troms sommeren 2006.
Fra 2011 har han vært kommunikasjonssjef i Bodø kommune.


== Referanser ==
Bots- og bededag

Bots- og bededag eller bots- og bønnedag er siste søndagen i oktober.


== Historie ==
Bots- og bededagene ble avskaffet ved reformasjonen, men gjeninnført litt etter litt. Det var flere årlige bededager, men disse ble slått sammen til store bededag av Hans Bagger i 1686. I løpet av sine tre første år som biskop i Roskilde fikk han tre faste- og bededager. Den midterste av dem ble lovfestet ved kongelig forordning 27. mars 1686 og plassert på fjerde fredag etter påske. På denne måten kunne Christian V rekke å holde bededag i København før han drog ut på sine årlige reiser.
Ved lov 28. mai 1915 ble den i Norge vedtatt flyttet, og dernest vedtatt lagt til fredag før allehelgenssøndag (første søndag i november) ved kongelig anordning 12. mai 1916. Ved lov 22. desember 1950 (etter stortingsvedtak 8. desember 1950) flyttet til søndag før allehelgensdag. Dagen heter nå bots- og bønnedag.
Den lovfestede bededagen var bare en av mange som var spredt utover kalenderen. For eksempel var hver onsdag bededag på landet. Da bad prestene i kirkene for fred, og man fastet.
Den store bededagen var en «ekstraordinær, alminnelig bededag» og ble varslet kvelden før ved at man ringte i kirkens største klokke, stormklokken. Det var et signal om at skjenkesteder skulle lukke og det var ikke lenger tillatt å drive handel. På den måten håpte man å få folk til kirke både i rett tid og at de var edrue. Man skulle faste til gudstjenesten var over, og man måtte avholde seg fra arbeid, reiser, lek, spill og verdslig forfengelighet.


== Referanser ==


== Se også ==
Kirkeåret


== Eksterne lenker ==
Historie-online.dk: Hvorfor holder vi Bededag?
Robert Drinan

Robert Frederick Drinan (født 15. november 1920 i USA, død 28. januar 2007 i Washington, DC i USA) var en katolsk prest tilhørende jesuittordenen, jurist, menneskerettighetsaktivist og tidligere kongressmann for Det demokratiske parti. 
Han vokste opp i Boston i delstaten Massachusetts, og trådte inn i jesuittordenen i 1942, som fikk han presteviet i 1953. Han fikk juridisk utdannelse ved Georgetown University i Washington D.C., tok juridisk doktorgrad der i 1950, og ble professor i jus ved flere læreanstalter. Han hadde også studert i Firenze og ved Gregoriana i Roma (doktorgrad i teologi 1954).  Han ble senere dekanus ved det juridiske fakultet ved ordenens Boston College Law School. 
I 1970 stilte han, mot sin ordens ønsker, til valg til kongressen for Det demokratiske parti som representant fra Massachusetts. Den katolske kirkelov godtar ikke prester går inn i for eksempel partipolitikk. Han ble valgt inn, tiltrådte og satt i fire perioder etter gjentatte gjenvalg (1971–1981). Han markerte seg som motstander av Vietnamkrigen og var den første kongressmann som formelt reiste krav om riksrett mot president Richard Nixon. Han spilte en sentral rolle ved kongressens undersøkelser av Watergateskandalen. Men det var ikke det som var det eneste utgangspunktet for hans riksrettsforslag, det var også det han oppfattet som Nixon-administrasjonens uerklærte krig mot Kambodsja. Som han sa senere: 

Can we be silent about this flagrant violation of the Constitution? ... Can we impeach a president for concealing a burglary but not for concealing a massive bombing?I 1980 krevde pave Johannes Paul II at prester i alle land skulle avholde seg fra politiske verv. Drinan bøyde seg, og stilte ikke til gjenvalg. 
Under og etter sin politiske karriere uttalte han seg til fordel for abortrettigheter, og så sent som i 1996 gjorde han seg bemerket for sin støtte til president Bill Clintons veto mot Partial-Birth Abortion Ban Act.
Drinan underviste ved Georgetown University Law Center i Washington D.C. fra 1981 til 2007, der hans akademiske arbeid konsentrerte seg særlig om rettsetikk og internasjonale menneskerettigheter.  Drinan gav også støtte til menneskerettighetsforkjemperes granskningsreiser til land som Chile,  Filippinene, El Salvador og Vietnam.  Han bidro regelmessig til juridiske tidsskrifter og forfattet flere bøler, sist The Mobilization of Shame: A World View of Human Rights i 2001.
Han mottok en rekke utmerkelser for sitt arbeid. 


== Referanser ==


== Eksterne lenker ==
(en) Robert Drinan hos Amerikas forente staters kongress' biografiske kartotek
Martin Peder Vangli

Martin Peder Vangli (født 1. februar 1903 i Osen, Åmot, død 5. juni 1976) var en norsk langrennsløper, kombinertløper og skytter som konkurrerte på 1930-tallet. Vangli representerte Osen Idrettslag. I skytterhuset til Osen Skytterlag er Vanglis premiesamling utstilt.Han er begravet ved Nordre Osen kirke i Åmot, Hedmark.


== Meritter ==
VM 1930 – 5.-plass på 50 km
VM 1931
Sølv på 50 km og 6.-plass på 18 km
6.-plass i kombinert (hopp/18 km)
Holmenkollmedaljen 1937 (sammen med Olaf Hoffsbakken og Birger Ruud)


== Referanser ==


== Eksterne lenker ==
(en) Martin Peder Vangli – FIS (kombinert) 
(en) Martin Peder Vangli – FIS (langrenn) 
Holmenkollenvinnere (PDF)
Cavognathidae

Cavognathidae er en artsfattig familie av biller som bare er kjent fra Australia og New Zealand. De lever i fuglereir, særlig hos sjøfugler som skarver og stormfugler, men også hos spurvefugler. I sjøfuglkolonier kan de også finnes på bakken og mellom rusk og rask. Det er beskrevet fem arter, men flere ubeskrevne er nevnt i litteraturen. Man vet ikke med sikkerhet hva billene lever av, men det har blitt antatt at de kan være ektoparasitter på fugleungene.


== Systematisk inndeling ==
Etter den nyeste klassifikasjonen blir alle artene plassert i slekten Taphropiestes, med de andre slektsnavnene som synonymer til denne.

Ordenen biller, Coleoptera
Underordenen Polyphaga
Gruppen (infraorden) Cucujiformia
Overfamilien glans- og flatbiller, Cucujoidea
Familien Cavognathidae
Cavognatha pullivera Crowson, 1965  – Australia
Neocercus electus Broun, 1919  – New Zealand
Slekten Taphropiestes Reitter, 1875
Taphropiestes australis Slipinski & Tomaszewska, 2010
Taphropiestes fusca Reitter, 1875
Taphropiestes magna Slipinski & Tomaszewska, 2010
Taphropiestes plaumanni Slipinski & Tomaszewska, 2010
Taphropiestes watti Slipinski & Tomaszewska, 2010
Zeonidicola chathamensis Watt, 1980  – Chathamøyene
Zeonidicola dumbletoni Watt, 1980  – New Zealand


== Eksterne lenker ==
(en) Cavognathidae i Encyclopedia of Life 
(en) Cavognathidae i Global Biodiversity Information Facility 
(en) Cavognathidae hos Fossilworks 
(en) Cavognathidae hos Fossilworks 
(en) Cavognathidae hos ITIS 
(en) Cavognathidae hos NCBI 
(en) Kategori:Cavognathidae – bilder, video eller lyd på Wikimedia Commons 
Cavognathidae – detaljert informasjon på Wikispecies
Adiel Paananen

Adiel Arthur Paananen (født 3. januar 1897 i Saarijärvi, død 25. juli 1968) var en finsk langrennsløper som konkurrerte på 1920- og 1930-tallet.
Han deltok på 50 km under OL 1928 i St. Moritz, men brøt underveis. Under verdensmesterskapet i Oslo to år senere tok han bronse på femmila, slått av gullvinneren Sven Utterström med om lag fire og et halvt minutt, og av sølvvinneren Arne Rustadstuen med tre og et halvt minutt. I det samme mesterskapet ble han nr. 13 på 18 km.


== Meritter ==
Ski-VM 1930 – bronse på 50 km


== Referanser ==


== Eksterne lenker ==
(en) Adiel Paananen – Olympedia 
(en) Adiel Paananen – Sports-Reference (OL-resultater – arkivert) 
(en) Adiel Paananen – FIS (langrenn)
Oksana Khvostenko

Oksana Jurijivna Khvostenko (ukrainsk Оксана Юріївна Хвостенко, født 27. november 1977 i Tsjernihiv) er en ukrainsk tidligere skiskytter.
Khvostenko debuterte i verdenscupen i 1996, da hun havnet på 80.-plass i sprinten i Östersund. Den første topplasseringen oppnådde hun med det ukrainske stafettlaget, da de kom på andreplass i Lake Placid i 1999. 
I sesongen 2002/03 kom hun for første gang blant de ti beste i et verdenscuprenn (10.-plass på jaktstart) i Khanty-Mansijsk. Hun vant sitt første verdenscupseieren 21. januar 2007 i Pokljuka i Slovenia, der hun vant fellesstarten. Fra før hadde hun en tredjeplass på 15 km fra Hochfilzen i desember 2006.
Under VM 2008 i Östersund tok hun sin første medalje i et internasjonalt mesterskap, bronsemedalje på sprintøvelsen (7,5 km). Hun tok også bronse på normaldistansen (15 km) og sølv på stafetten sammen med Oksana Jakovleva, Vita Semerenko og Valentyna Semerenko.
Sammen med sin mannlige ukrainske lagkamerat Andrij Deryzemlja vant Khvostenko showrennet i Gelsenkirchen i desember 2008.


== Referanser ==


== Eksterne lenker ==
(en) Oksana Khvostenko – Olympedia 
(en) Oksana Khvostenko – Sports-Reference (OL-resultater – arkivert) 
(en) Oksana Khvostenko – IBU 
(en) Oksana Khvostenko – biathlon.com.ua 
Statistikk fra Biathlonworld
Jori Mørkve

Jori Mørkve (født 29. desember 1980 på Voss) er en norsk skiskytter som reprensietrer IL Eldar
Jori Mørkve debuterte i verdenscupen i 2001 i Oberhof (hun kom i mål på 77.-plass). Hun fikk ikke fornyet tillit før i 2005, da hun kom på 49.-plass på 15 km i Antholz. Hennes beste prestasjon i verdenscupen er en tredjeplass med det norske stafettlaget fra Hochfilzen sesongen 2006/07.
Etter flere gode stafettetapper ble hun tatt ut på det norske laget i mixed stafett under VM 2007 i Antholz. Sammen med Tora Berger, Emil Hegle Svendsen og Frode Andresen gikk det norske laget inn til bronsemedalje. Hun fikk også bronse med det norske laget i 4 × 6 km stafett sammen med Tora Berger, Ann Kristin Flatland og Linda Grubben.


== Referanser ==


== Eksterne lenker ==
(en) Jori Mørkve – IBU 
(en) Jori Mørkve – biathlon.com.ua 
Statistikk hos Biathlonworld
Fred Lange-Nielsen

Fred Lange-Nielsen (født 28. september 1919, død 28. desember 1989) var en norsk lege og jazzmusiker (bass, vokalist), kjent i det tidlige Oslo-miljøet og fra flere innspillinger.
Han spilte i String Swing (1937–41), kvartetten Hot Dogs, i Rowland Greenbergs orkester (1941), i Oslo Swingklubbs orkester, i studiogruppen Syv Muntre, samt med Cecil Aagaards «Swingsters» og kvintetten Sy-We-La (1950–53).
Som lege virket han i Tønsberg, og ble med Anton Jervell kjent for å ha oppdaget «Jervell og Lange-Nielsens Syndrom» (JLNS) i 1953.
Spesiallege Ullevål sykehus 9. avdeling fra 1965 til 1989 i fagområdet allergologi. Spesialist i indremedisin og lungesykdommer. Flere publikasjoner innen allergologi, astma og psykosomatikk.


== Referanser ==
Lilla Essingen

Lilla Essingen er en øy i Mälaren som utgjør en egen bydel i Stockholms innerstad. Den ligger sørvest for øya Kungsholmen og nordvest for Stora Essingen. Øya er 0,23 kvadratkilometer stor, og det høyeste punktet er 26 moh. (ved Essinge Brogata 22). Strandlinjen er 2300 meter og er nesten helt tilgjengelig på turstier.
Bydelen grenser til Fredhäll, Marieberg, Långholmen, Gröndal og Stora Essingen. 
På begynnelsen av 1900-tallet ble øya bebygd med sommervillaer, mange med egne navn:

På østsiden fra nord: Bellmansro, Sans Soucie, Skogshyddan og Montebello
På sørsiden: Karlsberg og LugnetDe fleste villaene ble revet på 1930-tallet for å gi plass til leilighetsbygg, noe som har gjort øya temmelig tett bebygd. Fra begynnelsen av 1900-tallet var øya dominert av to store industrivirksomheter, Primus (gasskomfyrer) og Lux (støvsugere). Begge er nå borte. En restaurant på Lilla Essingen bærer i dag navnet Lux.
Finn Bø

Finn Valdemar Johan Bø (født 4. juli 1893 i Oslo, død 24. april 1962) var en norsk vise- og revyforfatter, journalist og instruktør. 
Finn Bø ble utdannet ingeniør i 1916. Han begynte som journalist og skribent i 1920 og var tilknyttet revyteateret Chat Noir i Oslo fra 1927 til 40. Han skrev 600 viser, blant annet tekstene til de populære sangene «Norge i rødt, hvitt og blått» (1945) og «Nå går'n på gummisåler» (Einar Rose, 1961). Filmsuksessen En herre med bart fra 1942 er basert på Finn Bøs lystspill Det store spørsmål. 


== Referanser ==


== Eksterne lenker ==
(en) Finn Bø på Internet Movie Database 
(no) Finn Bø hos Sceneweb 
(en) Finn Bø på MusicBrainz 
(no) Finn Bø i Norsk pop- og rockleksikon fra 2005
Stora Essingen

Stora Essingen er en øy i Mälaren som utgjør en egen bydel i Stockholms innerstad. Øyas areal er 0,73 kvadratkilometer. Den er kraftig kupert. Øya het tidligere Hessingen. Bydelen tilhører Kungsholmen bydelsområde og grenser til Fredhäll, Lilla Essingen, Gröndal, Smedslätten, Äppelviken og Alvik.
Omkring 1870 begynte man å bygge arbeiderboliger og sommerhytter her. I 1907 begynte man å selge tomter, men først i 1928, da Stora Essingebron ble innviet, ble det fart på salget. I den sentrale delen av bydelen, omkring Essingetorget, finnes det leilighetsbygg, ellers består det meste av bebyggelsen av eneboliger.
Militært patruljeløp under Vinter-OL 1928

Under Vinter-OL 1928 i St. Moritz i Sveits var militært patruljeløp demonstrasjonsgren.
På grunn av snøstorm natten før løpet ble starten forsinket med 45 minutter slik at løypen kunne bli klargjort. Konkurransen gikk over 30 km, med en høydeforskjell på 1100 meter. Løpet startet på 2108 meters høyde med høyeste punkt på 2887 meter. 9 land deltok i konkurransen. 
Øvelsen gikk 12. februar 1928.

For Norge deltok Ole Reistad, Leif Skagnæs, Ole Stenen og Reidar Ødegaard. Ifølge de norske sekundantene ledet Finland med seks minutter på siste matstasjon på topp-punktet. Ole Reistad ropte før de satte utfor: «Samling i bånn». De lot det stå til utover og etter 35 minutter hadde de hentet inn det finske forspranget.Det norske laget brukte nylig utviklede Rottefella-bindinger, som vakte oppsikt blant de øvrige deltakere og som senere førte til eksport av disse.


== Referanser ==


== Litteratur ==
Gotaas, Thor (2003). Først i løypa: Historien om langrenn i Norge. Oslo: Andresen og Butenschøn. ISBN 82-7694-139-7. 


== Eksterne lenker ==
Den Sveitsiske Olympiske Komiteen, St. Moritz 1928, Rapport og resultater fra OL 1928.
Den Sveitsiske Olympiske Komiteen, Résultats DES concours DES IImes jeux Olympiques d'Hiver, 1928.
Leif Skagnæs

Leif Skagnæs (født 20. november 1903 i Norderhov, død 1. juli 1955) var en norsk kombinertløper som konkurrerte på slutten av 1920-tallet og begynnelsen av 1930-tallet. 
Skagnæs arbeidet som politimann i Oslo-politiet. Fra 1939 til 1951 hadde han permisjon fra jobben i politiet for å drifte Løvlia. Under andre verdenskrig var han aktiv i motstandsarbeid, og satt fengslet både i «Nummer 19», Buchenwald og Flossenbürg.


== Meritter ==
Vinter-OL 1928 – gull i militært patruljeløp (demonstrasjonsgren)
Ski-VM 1930 – sølv i kombinert (hopp / 18 km)


== Referanser ==


== Eksterne lenker ==
(en) Leif Skagnæs – Olympedia 
(en) Leif Skagnæs – FIS (kombinert) 
(en) Leif Skagnæs – FIS (langrenn)
Juhani

Juhani er en opprinnelig finsk variant av mannsnavnet Johannes, som kommer fra det greske navnet Ioannes som betyr «Gud er nådig».
Juhani har navnedag 24. juni i Finland.


== Utbredelse ==
Juhani er det mest brukte mannsnavnet i Finland. Navnet er svært sjeldent i Norge.
Tabellen nedenfor gir en detaljert oversikt over populariteten til mannsnavnet Juhani  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Juhani Aho (1861–1921), finsk forfatter
Juhani Linnovaara (1934–), finsk maler
Juhani Pallasmaa (1936–), finsk arkitekt
Juhani Peltonen (1941–98), finsk forfatter
Juhani Lagerspetz (1959–), finsk pianist
Juhani Silvola, gitarist


== Referanser ==


== Eksterne lenker ==

(en) Behind the Name: Juhani
(en) Think Baby Names: Juhani
Knut Lunde

Knut Lunde  (født 22. februar 1905 i Asker, død 31. mai 1960 i Arendal) var en norsk kombinertløper som konkurrerte på begynnelsen av 1930-tallet.
Han var løytnant i militæret, og konkurrerte også i militært patruljeløp, forløperen til dagens skiskyting. 
Han utdannet seg til lege, og bosatte seg senere i Arendal.


== Meritter ==
Ski-VM 1930 – bronse i kombinert (hopp/18 km)


== Referanser ==


== Eksterne lenker ==
(en) Knut Lunde – FIS (kombinert)
Syv Muntre

Syv Muntre (1942–44) var en norsk jazzgruppe fra Oslo som gjorde flere innspillinger under den andre verdenskrig.
Den bestod av Finn Westbye gitar, Fred Lange-Nielsen bass, Bjarne Nerem/Arvid Gram Paulsen saksofon, Arild Iversen fiolin, Harald Ottho trommer og Carsten Klouman piano.

		
		
De var et «all-star studioband» som spilte inn sin mest berømte Sigarettstomp om å stompe røyken i 1942, komponert av Westbye/Alf Malm/Juul Hansen, samt Robert Normann's Bob's vuggesang/Opus 7 (1943).  Deres musikk er å finne på Jazz in Norway 1940-50 Sigarettstomp, vol. 2 (Herman Records, 2001).


== Eksterne lenker ==
(en) Syv Muntre på MusicBrainz 
(no) Monolitt på plate fra 27. oktober 1941
(no) Sigarettstomp på plate fra 27. oktober 1941
(no) Bob's vuggesang i lydklipp fra Norsk jazzarkiv (med Robert Normann).  Se også originalprotokoll til innspillingen.
(no) robertnormann.no